कोरोना दिखा रहा डरावनी तस्वीर! जानिए आज की 5 बड़ी खबरें
कोरोना संक्रमण की वजह से राजधानी नई दिल्ली, यूपी की राजधानी लखनऊ सहित कई शहरों का बुरा हाल है। कई शहरों में कोरोना की वजह से अस्पतालों में बेड भर चुके हैं, ऑक्सीजन व विभिन्न दवाओं की खबरें भी सामने आ रही है।
नई दिल्ली. देश में कोरोना की दूसरी लहर बेहद डरावनी तस्वीर दिखा रही है। मंगलवार को देशभर में कोरोना संक्रमण के 1 लाख 84 हजार से ज्यादा मामले सामने आए हैं और एक हजार से ज्यादा लोगों की मौत हो गई।  केंद्रीय स्वास्थ्य मंत्रालय के बुधवार के आंकड़ों के मुताबिक संक्रमण के कुल मामले 1,38,73,825 हो गए हैं जबकि 13 लाख से अधिक लोग अब भी संक्रमण की चपेट में हैं।मंत्रालय के सुबह आठ बजे तक के आंकड़ों के मुताबिक, बीते 24 घंटे में 1,027 लोगों की मौत के बाद मृतक संख्या 1,72,085 हो गई है जो 18 अक्टूबर, 2020 के बाद सबसे ज्यादा है। लगातार 35वें दिन मामलों में बढ़ोतरी देखी गई है और संक्रमित लोगों की संख्या 13,65,704 हो गई है जो कुल मामलों का 9.84 प्रतिशत है जबकि कोविड-19 से स्वस्थ होने की दर घटकर 88.92 प्रतिशत हो गई है।कोरोना संक्रमण की वजह से राजधानी नई दिल्ली, यूपी की राजधानी लखनऊ सहित कई शहरों का बुरा हाल है। कई शहरों में कोरोना की वजह से अस्पतालों में बेड भर चुके हैं, ऑक्सीजन व विभिन्न दवाओं की खबरें भी सामने आ रही है। आइए आपको बतातें हैं आज सवेरे से अबतक आई कोरोना से जुड़ी 5 बड़ी खबरें।